इससे पहले भी सीएम योगी आदित्यनाथ ने शिक्षकों के लिए भर्तियों की बात कही थी. उस समय उन्होंने कहा था कि सरकार के पास वेकैंसी तो है लेकिन योग्य उम्मीदवार नहीं मिल रहे हैं. तब कांग्रेस ने उन पर हमला करते हुए कहा था कि योगी आदित्यनाथ ने योग्य, शिक्षित लेकिन बेरोजगार युवाओं का अपमान किया है. यूपी के कांग्रेस अध्यक्ष डॉ. उमाशंकर पांडेय ने कहा था कि उत्तर प्रदेश देश को सबसे ज्यादा आईएएस देता है लेकिन इस बात की जानकारी शायद मुख्यमंत्री को नहीं है.